CELEX: 62011TN0211
Language: sk
Date: 2011-04-11 00:00:00
Title: Vec T-211/11: Žaloba podaná 11. apríla 2011 — Timab Industries a CFPR/Komisia

18.6.2011   
            
            
               SK
            
            
               Úradný vestník Európskej únie
            
            
               C 179/18
            
         Žaloba podaná 11. apríla 2011 — Timab Industries a CFPR/Komisia
   (Vec T-211/11)
   2011/C 179/31
   Jazyk konania: francúzština
   
      Účastníci konania
   
   
      Žalobkyne: Timab Industries (Dinard, Francúzsko) a Cie financière et de participations Roullier (CFPR) (Saint-Malo, Francúzsko) (v zastúpení: N. Lenoir, advokát)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie,
            
         
               —
            
            
               zaviazal Komisiu na náhradu všetkých trov konania.
            
         
      Dôvody a hlavné tvrdenia
   
   Žalobkyne navrhujú zrušenie rozhodnutia Komisie z 1. februára 2011 o zamietnutí prístupu k určitým dokumentom Komisie týkajúcim sa konania podľa článku 101 ZFEÚ a článku 53 Dohody o Európskom hospodárskom priestore, ktoré súvisí s kartelom na európskom trhu s fosfátmi používanými na výživu zvierat (vec COMP/38.866).
   Na podporu svojej žaloby, žalobkyne uvádzajú tri žalobné dôvody.
   
               1.
            
            
               Prvý žalobný dôvod založený na nesprávnom právnom posúdení a zjavne nesprávnom posúdení článku 4 ods. 3 druhého pododseku nariadenia č. 1049/2001 (1) z dôvodu, že požadované dokumenty nie sú stanoviská, ale rozhodnutia, pri ktorých nie je preukázané, že ich sprístupnenie by mohlo predstavovať vážny zásah do rozhodovacieho procesu.
            
         
               2.
            
            
               Druhý žalobný dôvod založený na nesprávnom právnom posúdení a zjavne nesprávnom posúdení článku 4 ods. 2 prvej zarážky nariadenia č. 1049/2001 z dôvodu, že požadované dokumenty neobsahujú nijaký taký obchodne citlivý údaj, ktorý by bránil ich hoci len čiastočnému sprístupneniu.
            
         
               3.
            
            
               Tretí žalobný dôvod založený na nesprávnom právnom posúdení a zjavne nesprávnom posúdení článku 4 ods. 2 tretej zarážky nariadenia č. 1049/2001 z dôvodu, že Komisia sa odvolávala na negatívny zásah do inšpekcií, vyšetrovania a kontroly.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).